ஊனமுற்றோர் அமைப்பைச் சார்ந்த ஆதரவாளர்கள் "டிராபிக் தண்டருக்கு" எதிராக கண்டனக் குரல்களை எழுப்பினர். "சிம்பிள் ஜேக்" மனநிலை பாதிக்கப்பட்டவர்களை கேலி செய்யும் விதத்தில் இருப்பதாகப் பல அமைப்புகள் சர்ச்சை எழுப்பியதைத் தொடர்ந்து, ஆகஸ்ட் 4 ஆம் தேதி அதைப் பற்றிய வலைதளம் நிறுத்தப்பட்டது. "அவர்களின் உணர்ச்சிகளுக்கு நாங்கள் மதிப்பு தருகிறோம், இந்த நிகழ்விற்கான காரணத்தையும் நாங்கள புரிந்துகொள்கிறோம், இருப்பினும் ஊனமுற்ற மக்களின் உணர்ச்சிகளை பாதிக்காத வகையில் அந்த இணையதளப் பக்கம் உருவாக்கப்பட்து", என்று டிரீம்வொர்க்ஸின் பிரதிநிதி கருத்து தெரிவித்தார். ஸ்பெஷல் ஒலிம்பிக்ஸ் மற்றும் ஆர்க் ஆப் தி யுனைட்டெட் ஸ்டேட்ஸ் உள்ளிட்ட இருபதுக்கும் மேற்பட்ட ஊனமுற்றோர் அமைப்புகள் ஒன்றிணைந்து அந்தத் திரைப்படத்தில் அடிக்கடி பயன்படுத்தப்படும் "மூளை வளர்ச்சி குன்றியவன்" என்ற வார்த்தையை நீக்கக் கோரி ஆர்ப்பாட்டம் செய்தன. ஊனமுற்றவர்களைக் காயப்படுத்தும் காட்சிகள் இருக்கி்ன்றனவா என்பதைக் கண்டறிய, ஆகஸ்ட் 8 ஆம் தேதி டிரீம்வொர்க்ஸ் நிறுவனம் அந்த அமைப்புகளுக்கு இந்தத் திரைப்படத்தை திரையிட்டுக் காட்ட முடிவு செயதிருந்தது. இந்தத் திரைப்படத்தை திரையிடவது ஆகஸ்ட் 11 ஆம் தேதிக்கு ஒத்தி வைக்கப்பட்டுள்ளதாக செய்தி வெளியிடப்பட்டது. பின்னர் அந்த அமைப்பின் பிரதிநிதிகள் திரைப்படத்தைப் பார்த்தனர் என்பதுடன், அதன் உட்பொருளினால் அதிருப்தி அடைந்தனர், மேலும் அவர்கள் திரைப்படம் முடிந்து வெளியில் வந்தவுடன் ஆர்ப்பாட்டத்தில் ஈடுபட்டனர். ஸ்பெஷல் ஒலிம்பிக்ஸின் தலைவர் திமோதி சிரிவர் இதுகுறித்துப் பின்வருமாறு விவரித்தார், "இந்த மக்கள் ஹாலிவுட்டிற்கு எதிராக மிகப்பெரிய போராட்டம் நடத்தி வருகின்றனர். மேலும் இதுபோன்ற வெறுப்பை உண்டாக்கும் பேச்சுக்களை எங்களால் ஏற்றுக்கொள்ள முடியாது."

மனநிலை பாதிக்கப்பட்டவர்களை மையப்படுத்தியே மொத்த கதைக்கருவும் அமைந்துள்ளதாக அந்தத் திரைப்படத்தைப் பார்த்த ஊனமுற்றோர் அமைப்பைச் சார்ந்தவர்கள் மற்றும் பலர் கருத்து தெரிவித்தனர். மக்கள் யாரும் அந்தத் திரைப்படத்தைப் பார்க்க வேண்டாம் என்று ஊனமுற்றோர் அமைப்பைச் சார்ந்தவர்கள் கேட்டுக்கொண்டனர், மேலும் மனநிலை பாதிக்கப்பட்ட ஒருவரை இழிவுபடுத்தும் நோக்கில் இந்தத் திரைப்படம் எடுக்கப்படுள்ளது என்பதுடன், இதுபோன்ற மன நோயாளிகளைக் கொடுமைப்படுத்துவதை ஆதரிக்கும் விதத்திலும் திரைப்படம் எடுக்கப்படுள்ளது என்று அந்த அமைப்பு கருத்து தெரிவித்தது. ஸ்டில்லர் இந்தத் திரைப்படத்தை ஆதரிக்கும் விதத்தில் பின்வருமாறு கருத்து தெரிவித்தார், "இந்தத் திரைப்படத்தை நாங்கள் பல முறை திரையிட்டுள்ளோம், ஆனால் இந்தப் பிரச்சினை மிகவும் காலங்கடந்து வந்திருக்கிறது ... அந்த நடிகரின் கதாப்பாத்திரத்தை முக்கியப்படுத்தும் நோக்கில் இத்தகைய காட்சியமைப்புகள் படமாக்கப்பட்டுள்ளன. இந்தத் திரைப்படத்தின் கதைக்கரு மிகவும் தெளிவாக இருப்பதாக நான் நினைக்கிறேன்." ஸ்டில்லரின் கருத்துக்களை ஆதரிக்கும் விதத்தில் இந்தத் திரைப்படத்தின் இணை எழுத்தாளர் ஈடன் கோஹென் பின்வருமாறு விவரித்தார்: "ஊனமுற்ற மக்களை மகிழ்வி்க்கும் நோக்கில் இந்தத் திரைப்படம் இருப்பதாகச் சில மக்கள் கருதுகின்றனர், ஆனால் இதுபோன்ற திறமையான நடிப்பை வெளிப்படுத்திய அந்த நடிகரை மையப்படுத்தும் முயற்சியையே நாங்கள் மேற்கொண்டோம்." "ரெயின் மேன்" திரைப்படத்தில் வரும் டஸ்டின் ஹாஃப்மேன் மற்றும் "பாரஸ்ட் கம்ப்" திரைப்படத்தில் வரும் டாம் ஹேங்ஸ் போன்ற மனநிலை பாதிக்கப்பட்ட கதாப்பாத்திரங்களில் நடித்த நடிகர்களை கேலி செய்யும் நோக்கில் அதைப் போன்ற ஒரு கதாப்பாத்திரம் இந்தத் திரைப்படத்தில் உருவாக்கப்பட்டது, என்று செய்தி வெளியிடப்பட்டது. டிரீம்வொர்க்ஸின் பிரதிநிதி இந்தச் சர்ச்சைகளுக்கு நேரடியாக விளக்கம் அளிக்கவில்லை என்பதுடன், "டிராபிக் தண்டரைப்" பற்றி பின்வருமாறு விவரிக்கிறார், "... இது ஒரு ஆர்-தரம் அளிக்கப்பட்ட ஹாலிவுட் நகைச்சுவைத் திரைப்படம் என்பதுடன், இக்கட்டான சமயங்களில் முக்கிய கதாப்பாத்திரங்கள் மேற்கொள்ளும் பொருத்தமற்ற நடவடிக்கைகளைச் சித்தரிக்கும் படமாகவும் இது இருக்கிறது." இந்தத் திரைப்படத்தின் வரும் விளம்பரக் காட்சிகள் மாற்றியமைக்கப்பட்டன, ஆனால் எதிர்ப்பாளர்களின் கருத்துக்களுக்கு ஏற்ப எந்தக் காட்சியும் திரைப்படத்தில் மாற்றியமைக்கப்படவில்லை. இந்தச் சர்ச்சைகளுக்கு முற்றுப்புள்ளி வைக்கும் விதமாக, அந்த அமைப்புகள் விரும்பிய வண்ணம், "மூளை வளர்ச்சி இல்லாதவன்" என்ற வார்த்தையைப் பயன்படுத்தும் காட்சிகள் அனைத்தையும் அதன் இயக்குனர் டிவிடியில் (புளூ-ரேவில் நீக்கப்படவில்லை) இருந்து நீக்கினார்.

நடிகர்கள் குழு
படப்பிடிப்பு
சர்ச்சை
ஹோம் மீடியா